29/03/2016 | Administración LocalMunicipal
Miño
Aprobación definitiva da modificación da Ordenanza xeral municipal sobre tráfico, circulación de vehículos a motor e seguridade viaria

O Pleno do Concello de Miño, en sesión celebrada o día 20 de outubro de 2015, aprobou, con carácter inicial, a modificación da Ordenanza xeral municipal sobre tráfico, circulación de vehículos a motor e seguridade viaria. Durante o período de exposición ao público, non se presentou ningunha reclamación, polo que, de conformidade co establecido no artigo 49. c) da Lei 7/1985, do 2 de abril, reguladora das bases de réxime local, enténdese definitivamente aprobada a citada modificación. A teor do previsto no artigo 70.2 da Lei 7/1985, do 2 de abril, reguladora das bases de réxime local, e o artigo 196.2 do Real decreto 2568/1986, do 28 de novembro, publícase íntegramente o citado texto normativo, que entrará en vigor ao día seguinte da súa inserción no Boletín Oficial da Provincia e unha vez que transcurra o prazo previsto no artigo 65.2 da Lei 4/1985. Por tratarse de unha disposición administrativa de carácter xeral, non procede recurso en vía administrativa, se ben poderá impugnarse directamente ante a xurisdición contencioso-administrativa. O prazo para interpoñer o recurso contencioso-administrativo é de dous meses contados dende o día seguinte ao da publicación desta disposición no Boletín Oficial da Provincia, e deberá presentarse ante a Sala do Contencioso-Administrativo do Tribunal Superior de Xustiza de Galicia, isto de conformidade co previsto no artigo 10.1. b) da Lei 29/1988, reguladora da xurisdicción contencioso-administrativa. O texto da modificación transcríbese a continuación: Artigo 35.–Dos colectores e da carga e descarga en obras.1. Nas obras de construción ou remodelación de edificacións, o concello poderá autorizar: Reservas de espazo provisionais na vía pública, cando carezan de espazos interiores suficientes, para realizar actividades de carga e descarga ou colocación de colectores para materiais de construción ou retirada de cascallos e similares.2. A colocación de colectores por obras na vía pública, requirirá autorización previa do concello. A colocación destes realizarase de acordo coas condicións que estableza o documento de autorización.3. Cando por razóns de interese público se deban realizar obras, operacións de limpeza ou acontecementos de índole diversa, limitarase o uso ou goce da licenza ou autorización concedida, cando así se requira. Artigo 38.–Carga e descarga.1. A autoridade municipal poderá establecer e sinalizar zonas para a realización das operacións de carga e descarga. En tal suposto, queda prohibido efectuar as devanditas operacións dentro dun radio de acción de cincuenta metros a partir da zona reservada.2. Poderá facer uso das reservas de estacionamento para carga e descarga calquera vehículo, sempre que estea destinado ao transporte de mercadorías ou que, sen estalo, o condutor permaneza no seu interior, que estea a realizar operacións de carga e descarga, mentres duren as operacións e sen superar o tempo máximo de trinta minutos. Terán preferencia no uso da carga e descarga os vehículos destinados ao transporte de mercadorías, debendo resto de vehículos de abandonar dita zona cando sexa necesario o seu uso por un transporte de mercadorías.3. O concello, atendendo a circunstancias de situación, proximidade a zonas de estacionamento regulado e con limitación temporal, ou frecuencia de uso, poderá establecer regulacións específicas para a realización de operacións de carga e descarga.4. A carga e descarga en situacións ou para servizos especiais (amoblamento, mudanzas, operacións esporádicas e excepcionais) que afecte á circulación ou ao estacionamento, deberá ser obxecto de autorización polo concello, na que, unha vez concedida, farase constar lugar, data e horario autorizado, así como as precaucións que se han adoptar. Como requisito previo poderá ser esixida a exacción das taxas determinadas na correspondente ordenanza fiscal.5. Nas autorizacións de reserva da vía pública para carga e descarga que se concedan farase constar a finalidade, situación, extensión, datas e horarios así como a masa máxima autorizada (MMA) dos vehículos. Artigo 54.–Tipos de vaos.1. As autorizacións para entradas e saídas de vehículos poden ser dos seguintes tipos: a) Garaxes privados ou de comunidades de propietarios. b) Garaxe público e talleres. c) Garaxes destinados a vivenda unifamiliar. d) Edificios ou instalacións de equipamentos comunitarios de carácter sanitario, hospitais e ambulatorios. e) Gasolineiras, estacións de servizo, venda de carburantes. f) Aparcadoiros de promoción pública. g) Edificios destinados a organismos oficiais, cando a natureza deste o esixe. h) Almacéns de actividades comerciais. i) Concesionarios de automóbiles, compravenda de vehículos usados e aluguer sen condutor. j) Outras actividades de características análogas.2. O concello poderá iniciar de oficio a concesión de vao naqueles casos en que coñeza o exercicio dun particular do dereito que lle outorga unha licenza municipal para a actividade de garaxe, nese caso, comprobada a existencia do devandito acto administrativo e, previa notificación ao titular da licenza, procederase ao seu outorgamento e alta nos padróns municipais afectados, momento a partir do cal o titular deberá cumprir as obrigacións derivadas das ordenanzas substantiva e fiscal. CAPÍTULO SEGUNDO.–APARCAMENTO EXCLUSIVO Artigo 60.–Concepto.1. Enténdese por reserva de espazo en vía pública, a anotación dunha determinada zona de estacionamento na calzada para un aproveitamento privativo por parte dos usuarios autorizados, o cal está suxeito ao previo pago dos dereitos determinados pola ordenanza fiscal correspondente.2. As reservas de espazo en vía pública, poderán ser permanentes ou de horario limitado.3. Os usuarios autorizados virán obrigados a colocar os cartóns que para o efecto conceda a autoridade municipal, sobre o cadro de mandos dianteiro do vehículo, perfectamente visible na súa parte esquerda.4. O Concello poderá autorizar a reserva de espazo na vía pública para aparcamento de carácter exclusivo a determinados establecementos ou institución de servizo público, para os usuarios dos mesmo, sempre que pola actividade que desenvolvan ou pola súa natureza se considere necesario e conveniente dispoñer de dita reserva de espazo na vía pública. Con carácter previo a súa autorización os servizos técnicos municipais realizarán un estudio da solicitude e si o informe é favorable se comunicará o interesado indicando o horario e os metros aceptados para que con eses datos poda formalizala reserva. Artigo 61.–Sinalización da reserva de espazo. A zona acoutada como reserva de espazo será sinalizada mediante borde perimetral amarelo de 15 cm. de ancho e aspa interior co mesmo grosor e delimitada por cadanseus sinais verticais de aparcamento exclusivo. Estas deberán indicar se se trata de reserva permanente ou de reserva con horario limitado, sinalando neste caso os días e tramo horario reservado. Miño, 8 de marzo de 2016. O alcalde Ricardo A. M. Sánchez Oroza